# Шинэ Гэрээний Үндэс – Модуль хоёр – Матайн Сайнмэдээ

# Хэлэлцүүлгийн Асуултууд

1. Хичээл дээр таны сурсан хамгийн чухал зүйл юу байсан бэ?
2. Матайн хэлснээр Есүс бол мессианик Хаан гэдгийг бид яаж мэдэх вэ?
3. Есүс хаанчлалын тухай тунхагласан сайхан мэдээ нь юу байсан бэ?
4. Есүс хаанчлалыг хэрхэн түгээсэн бэ?
5. Есүс ямар онцгой тэмдгүүдийг үзүүлсэн бөгөөд эдгээр тэмдгүүдэд ямар хариу үйлдэл үзэгдсэн бэ?
6. Матайн хэлснээр үнэнч дагалдагч байх нь юу гэсэн үг вэ?
7. Есүс Хуучин Гэрээний мессианик эш үзүүллэгүүд, хүлээлтийг биелүүлсэн гэж Матай яагаад онцолсон бэ?
8. Одоогийн нөхцөлд даруу байдлаа харуулах ямар арга замууд танд байна вэ?
9. Та өнөөдөр өөрийн амьдралдаа Есүст чин сэтгэлээсээ дуулгавартай байдгаа хэрхэн харуулж чадах вэ?
10. Та гэм нүглээ байнга гэмшиж, гэмших дадлага хийснээрээ ямар ашиг тусыг харж, мэдэрсэн бэ?
11. Христитгэгчид болон Христитгэгч бус хүмүүст хайраа харуулах ямар тодорхой арга замууд байдаг вэ?
12. Чуулган Есүсийнх гэдгийг мэдэх нь бидэнд ямар сэтгэгдэл төрүүлэх ёстой вэ?
13. Бид Бурханы гэр бүлийн нэг хэсэг гэдгээрээ ямар урам зориг авах ёстой вэ?

**ГОЛ СЭДВҮҮДИЙН ДҮГНЭЛТ – ХУУЧИН ГЭРЭЭНИЙ ӨВ – ИТГЭЛГҮЙ ЕВРЕЙ УДИРДАГЧИД:** Олон еврей удирдагчид Есүсийг Хуучин Гэрээний сургаалиудаас хальсан, тэдний хүлээлтэд нийцээгүй зэргээс болж хүлээн авсангүй. Энэхүү үл ойлголцол нь Есүсийг дагах гэсэн бүх хүмүүст чухал анхааруулга болдог. Тэдний энэ туршлага нь бид Бурханы ажил ямар харагддаг тухай өөрсдийнхөө санаагаараа зөв алсын харааг бүдгэрүүлэх нь амархан гэдгийг бидэнд анхааруулж байна. Энэ нь Бурханы хийж болох зүйлд зохиомол хязгаарлалт тавихгүй, харин Түүнд бидний найдвар, хүлээлтийг тодорхойлох боломжийг зөвшөөрөх ёстой гэж анхааруулдаг. Өөрийг нь голсон шигээ Түүний хүмүүс ч гологдох болно гэдгийг Есүс мэдэж байсан. Манай Хааны хувьд зовлон бол сүр жавхлангийн зам юм. Мөн бидний хувьд ч мөн адил.

**КЕЙС СУДЛАЛ:** 1967 онд Жони Эарексон Тада усанд шумбахдаа осолдож, 17 настайдаа дөрвөн мөчний саажилттай болжээ. Тэрээр амьдралынхаа утга учрыг олох гэж тэмцсэн. Түүний итгэл найдвар, мөрөөдлүүд нь алдарчээ. Гэвч Эзэн түүнд итгэмжтэй байсан. Тэрээр түүнд дэлхий даяар үйлчлэх гайхалтай боломж өгсөн бөгөөд тэр хэзээ нэгэн цагт шинэ биетэй болно.

**Эргэцүүлэх Асуултууд**

1. Та итгэл найдвар, мөрөөдлөө алдсан уу? Хэрэв тийм бол дэлгэрэнгүй тайлбарлана уу. Тэр үедээ юу мэдэрч байсан бэ?
2. Итгэл найдвар, мөрөөдлөө алдсан өөр хэн нэгнийг та мэдэх үү? Хэрэв тийм бол тэд хэрхэн хариу үйлдэл гаргаж байсан бол?

**Хэрэгжүүлэх Даалгавар**

* Бүх зүйл таны хүссэнээр болохгүй бол юуг сайн, зөв, тустай гэсэн өөрийн төсөөллийн дагуу Бурхан ажиллах ёстой гэж бүү шаард. Бүү шантар бас хорсол, уур хилэн, найдваргүй байдалд өөрийгөө бүү автуул. Түүний чамд өгсөн сайн сайхан зүйлсийнх нь төлөө (бид зовдог учраас ч юмуу) Түүнд найдах бус харин Есүс хэн болох, Өөрийн үхэл ба амилалтаар дамжуулан чамайг аварсан, юу хийхээр амласан зэрэгт нь Түүнд итгээрэй.
* Хоёр долоо хоногийн турш өдрийн тэмдэглэл хөтөл. Өөрийн урам хугарсан зүйл, түүнд хэрхэн хандсан, мөн Бурханы хаанчлалын төлөөлөгчийн хувьд итгэлээ хэрхэн босгон байгуулсан (бас байгуулахаар найдаж байгаагаа) бич.